Vir die 34-jarige Ndaendapo met 16 oorwinnings (5 uitklophoue) en ses verloorslae is dié geveg van uiterste belang om sy loopbaan voor sy plaaslike bewonderaars te bevorder. Indien Energy suksesvol is, wil hy teen die elite van die wêreld se veergewigte skouers skuur.
Mabunji lyk na 'n moeilike kalant. Hy het 12 gevegte op sy rekord waarvan hy nege gewen (sewe met uitklophoue) en drie verloor het.